Onsdag formiddag har en ukendt mand begået røveri mod OK-tanken på Viborg Landevej i Sdr. Onsild.

Præcis hvad en ukendt gerningsmænd er sluppet af sted med, vides endnu ikke. Men sikkert er det, at en mand onsdag formiddag begik røveri mod OK-tanken på Viborg Landevej i Sdr. Onsild. Det oplyser Nordjyllands Politi. Manden var bevæbnet med en hammer, som han brugte til at true ekspedienten på tanken til at udlevere et ukendt pengeløb og nogle cigaretter. Manden beskrives som: Dansk 30-35 år gammel 180-190 centimeter høj Med rødlige skægstubbe Iført grå hættetrøje og sorte bukser. Under røveriet havde han hætten på sin trøje trukket op over hovedet og var iført et par solbriller. Bagefter stak han af fra tankstationen i en sølvgrå Ford Focus, men ekspedienten så ikke, i hvilken retning røveren kørte. Nordjyllands Politi er til stede ved tankstationen og er i gang med at sikre sig video fra overvågningskameraet. Har man set noget, der kan hjælpe politiet med at opklare sagen, skal man ringe til Nordjyllands Politi på telefon 114.